اي مدينة نزلنا فيها كاتوصلني بزاف دالمكالمات والرسائل ديال الترحيب والضيافة … كاين لي تيسر لي وتشرفت بلقياهم وكاين لي ما تيسر لي لان الوقت ضيق والاحباب كثر والبرنامج عامر … هاذ السفر هدفي فيه هو تشوف امي هاذ المدن وتفوّج شوية هي ووليداتي ذاكشي علاش بغيت وقتي يبقا ليهم ما بغيت نمشي مع اصدقائي ونخليهم كانتمنى تقبلوا عذري … في فاس نزلنا ضيوفا عند آل الخضر الاسرة المباركة اسرة القرآن والدين اكرمونا وبالغوا في إكرامنا اسأل الله ان يفيض عليهم الخير وفي مكناس ضيفونا آل الخرازي اهل القران والأخلاق العالية حفظهم الله والان في شفشاون أجرنا شقة وغدا ان شاء الله ننزل ضيوفا عند اخي وحبيبي وصديقي رضوان بن عبد السلام بارك الله فيه وفي اهله … المغرب بلد الكرم والجود والأصول والصواب … بلد كاتحس بالاصالة والعراقة في اخلاق اهله … واخا بنادم مقسح من الغلاء وانشغالات الدنيا كاتلقاه فاتح بابه للضيوف ومستعد يخلي همومه ويخدمك ويرحب بك … الحمد لله على هاذ النعم لي يفتقدها كثير ممن ينتسبون للرقي والحضارة … لو وصلوا إلى القمة في الصناعة والتيكنولوجيا فنحن متربعون على عرش مكارم الاخلاق والنبل والمروءة 🌹❤️